Diari Oficial de la Generalitat Valenciana


Sumari del DOGV 4406, del 26-12-2002 (2002/14098)

Informació pública de l'alternativa tècnica del programa d'actuació integrada UER-2 de Marines.
-----------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14847


Organisme emissor
:   Areas Residenciales Campus Natura Coeli, SL

Tipus de document
:   Anunci

Informació pública de l'alternativa tècnica del programa d'actuació integrada UER-2 de Marines. [2002/F14364]
  
La mercantil Áreas Residenciales Campus Natura Coeli, SL, en virtut de les facultats que li conferix l'article 48.1.c) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica del programa d'actuació integrada UER-2 de Marines, junt amb el projecte d'urbanització, corresponents a la unitat d'execució l'àmbit d'actuació de la qual es delimita en el document d'homologació i del pla de reforma interior de millora que s'adjunta al programa amb la mateixa denominació i que es localitzen al terme municipal de Marines, amb una superfície de 28.956,86 metres quadrats, en aplicació del que s'establix en l'article 46.3 de la citada llei.
  
Simultàniament i a l'empara de l'article 52.1.b) en relació amb l'article 54.2.b) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, compartixen l'exposició al públic el document d'homologació, el pla de reforma interior de millora, així com l'alternativa tècnica del programa, junt amb el projecte d'urbanització, documents que es troben depositats a la notaria de Llíria de Carmen Kuster Santa Cruz; així mateix, una còpia de tota la documentació ha sigut depositada a l'Ajuntament de Marines, identificada com a programa per al desenvolupament de l'actuació integrada UER-2.
  
Es fa constar que durant el termini de 20 dies hàbils, en el cas de la documentació relativa al programa d'actuació integrada, i el de 30 dies naturals, en el del pla de reforma interior de millora, comptador des de la publicació d'este anunci en el Diari Oficial de la Generalitat Valenciana, qualsevol persona podrà comparéixer a la notaria de Llíria de Carmen Kuster Santa Cruz, situada al carrer de Gerardo Ferrando, 3-1r, per a obtindre informació, pels procediments legals, sobre els documents depositats.
  
De la mateixa manera es fa constar que durant el mateix termini es podrà consultar a l'Ajuntament de Marines la documentació depositada en este i presentar, per a la incorporació a esta, tant al·legacions com alternatives tècniques que pretenguen competir amb la que s'exposa al públic.
  
Respecte a les proposicions juridicoeconòmiques per a executar qualsevol de les alternatives, s'hauran de presentar necessàriament en plica tancada, dins del termini de cinc dies següents a la finalització del termini anterior.
  
L'acte d'obertura de pliques tindrà lloc una vegada conclòs el termini per a presentar-les, i s'haja acreditat davant de l'ajuntament el que s'establix en l'article 48.1.c) de la Llei Reguladora de l'Activitat Urbanística.